ddrg/super_eurlex huggingface dataset:
A Bizottság 3550/92/EGK rendelete

(1992. december 9.)

a Közösség leginkább rászoruló személyeinek az intervenciós készletekből származó élelmiszerekkel történő ellátására vonatkozó részletes szabályok megállapításáról szóló 3149/92/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a kijelölt szervezeteknek az intervenciós készletekből származó élelmiszerekkel a Közösség leginkább rászoruló személyei számára történő szétosztás céljából való ellátására vonatkozó általános szabályok megállapításáról szóló, 1987. december 10-i 3730/87/EGK tanácsi rendeletre [1] és különösen annak 6. cikkére,

mivel a 3149/92/EGK bizottsági rendelet [2] 6. és 7. cikke rögzíti a Közösség leginkább rászoruló személyei között szétosztandó termékek szállítási költségeinek visszatérítéséhez alkalmazandó egységes díjtételeket; mivel a hűtőjárművel és a nem hűtőjárművel történő szállításra vonatkozóan eltérő díjtételek meghatározására van szükség; mivel ennek megfelelően az említett rendelet II. mellékletét módosítani kell; mivel ennek az intézkedésnek a 3149/92/EGK rendelet hatálybalépésének napján kell hatályba lépnie;

mivel az e rendeletben előírt intézkedések összhangban vannak valamennyi érintett irányítóbizottság véleményével,

ELFOGADTA EZT A RENDELETET:

1. cikk

A 3149/92/EGK rendelet II. mellékletének helyébe e rendelet melléklete lép.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 1992. október 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. december 9-én.

a Bizottság részéről

Ray Mac Sharry

a Bizottság tagja

[1] HL L 352., 1987.12.15., 1. o.

[2] HL L 313., 1992.10.30., 50. o.

--------------------------------------------------

MELLÉKLET

II. MELLÉKLET

SZÁLLÍTÁSI KÖLTSÉGEK

Marhahús, vaj és egyéb termékek (hűtőjárművel történő szállítás):

- az első 200 kilométerre: 20,00 ECU/tonna,

- 200 kilométeren túl minden további kilométerre: 0,05 ECU/tonna.

Gabonafélék és rizs:

- az első 200 kilométerre: 5,50 ECU/tonna,

- 200 kilométeren túl minden további kilométerre: 0,02 ECU/tonna.

Olívaolaj:

- az első 200 kilométerre: 20,00 ECU/tonna,

- 200 kilométeren túl minden további kilométerre: 0,04 ECU/tonna.

Tejpor:

- az első 200 kilométerre: 10,00 ECU/tonna,

- 200 kilométeren túl minden további kilométerre: 0,04 ECU/tonna.

Egyéb termékek:

- az első 200 kilométerre: 6,00 ECU/tonna,

- 200 kilométeren túl minden további kilométerre: 0,03 ECU/tonna.

--------------------------------------------------
A Bizottság 315/92/EGK rendelete

(1992. február 10.)

a baromfira vonatkozó egyes forgalmazási előírásokról szóló 1906/90/EGK rendelet végrehajtása részletes szabályainak bevezetéséről szóló 1538/91/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a baromfira vonatkozó egyes forgalmazási előírásokról szóló, 1990. június 26-i 1906/90/EGK tanácsi rendeletre [1] és különösen annak 9. cikkére,

mivel a legutóbb a 2988/91/EGK rendelettel [2] módosított 1538/91/EGK bizottsági rendelet [3] 15. cikke meghatározza, hogy milyen kivétel esetén kaptak engedélyt a piaci szereplők arra, hogy 1991. december 31-ig a csomagoló anyagon a régi jelöléseket használják; mivel a régi csomagoló anyagok továbbra is meglévő készleteire tekintettel és annak érdekében, hogy az átmeneti időszak a kis- és középvállalkozások számára könnyebb legyen, ezt az időpontot 1992. március 31-ig meg kell hosszabbítani;

mivel az e rendeletben foglalt intézkedések összhangban vannak a Baromfihús- és Tojáspiaci Irányítóbizottság véleményével,

ELFOGADTA EZT A RENDELETET:

1. cikk

Az 1538/91/EGK rendelet 15. cikkében az "1991. december 31." helyébe az "1992. március 31." lép.

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. február 10-én.

a Bizottság részéről

Ray Mac Sharry

a Bizottság tagja

[1] HL L 173., 1990.7.6., 1. o.

[2] HL L 284., 1991.10.12., 26. o.

[3] HL L 143., 1991.6.7., 11. o.

--------------------------------------------------
A Tanács 832/92/EGK rendelete

(1992. március 30.)

a termelői szervezetek alapításához biztosított kiegészítő átalánytámogatás szintjét, valamint a héjasgyümölcs- és szentjánoskenyér-termelő ágazaton belül a minőség és a forgalmazás fejlesztésére biztosított támogatás maximális összegének rögzítéséről szóló 790/89/EGK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a gyümölcs- és zöldségpiac közös szervezéséről szóló, 1972. május 18-i 1035/72/EGK tanácsi rendeletre [1] és különösen annak 14b. cikke (4) bekezdésére,

tekintettel a Bizottság javaslatára,

mivel az 1035/72/EGK rendelet 14b. cikke szerint a kiegészítő átalánytámogatás, amelynek célja a héjasgyümölcs- és szentjánoskenyér-termelők szervezetei alapításának ösztönzése, annak a héjasgyümölcs- és/vagy szentjánoskenyér-mennyiségnek alapján kerül kiszámításra, amelyet az egyes szervezetek a különleges elismerésük napját követő első gazdasági év során forgalmaznak;

mivel valamely termesztési régióban a támogatások kiszámításának alapjául szolgáló betakarítás folyamán jelentkező kedvezőtlen időjárási viszonyok jelentős torzulásokat okozhatnak ennek a kiegészítő támogatási rendszernek az alkalmazásában; mivel a rendszer megfelelő alkalmazásának biztosítása érdekében a 790/89/EGK rendeletnek [2] megfelelően az érintett termelői szervezet indokolt kérelmére rendelkezni kell arról, hogy ilyen esetekben a támogatás kiszámítását a fent említett viszonyok által jelentős mértékben érintett gazdasági évet követő gazdasági évben forgalmazott mennyiségre alapozzák,

ELFOGADTA EZT A RENDELETET:

1. cikk

A 790/89/EGK rendelet 1. cikke a következő bekezdéssel egészül ki:

"Az 1035/72/EGK rendelet 14b. cikke (2) bekezdésének alkalmazásában, ha valamely termesztési régióban a kedvezőtlen időjárási viszonyok a termelői szervezetek terméseredményében 20 %-nál nagyobb csökkenést eredményeznek, az illetékes hatóság ez utóbbiak indokolt kérésére a támogatást a szervezetek által a különleges elismerésük napját követő második gazdasági évben értékesített mennyiség alapján számíthatja ki."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Az érintett termelői szervezetek kérésére azonban az 1. cikket az 1035/72/EGK rendelet IIa. címe hatálybalépésének napjától kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. március 30-án.

a Tanács részéről

az elnök

Arlindo Marques Cunha

[1] HL L 118., 1972.5.20., 1. o. A legutóbb az 1968/91/EGK rendelettel (HL L 177., 1991.7.5., 10. o.) módosított rendelet.

[2] HL L 85., 1989.3.30., 6. o. A legutóbb a 2145/91/EGK rendelettel (HL L 200., 1991.7.23., 1. o.) módosított rendelet.

--------------------------------------------------
A Bizottság 1776/92/EGK rendelete

(1992. június 30.)

a gabona- és rizstermékek kivitel előtti, vámraktárakban történő tárolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 674/92/EGK rendelettel [1] módosított, a gabonafélék piacának közös szervezéséről szóló, 1975. október 29-i 2727/75/EGK tanácsi rendeletre [2] és különösen annak 16. cikke (6) bekezdésére,

tekintettel a legutóbb a 674/92/EGK rendelettel módosított, a rizs piacának közös szervezéséről szóló, 1976. június 21-i 1418/76/EGK tanácsi rendeletre [3] és különösen annak 17. cikkére,

tekintettel a vámraktárakról szóló, 1988. július 25-i 2503/88/EGK tanácsi rendeletre [4] és különösen annak 18. cikkére,

mivel a vámraktározási eljárás alatt álló termékek kezelése csak a 3665/87/EGK bizottsági rendelet [5] 28. cikke (4) bekezdésében felsorolt szabványos műveletekre korlátozódik; mivel az összes egyéb engedélyezett kezelést kifejezetten jóvá kell hagyni az összes ágazatban, ahol ez engedélyezett;

mivel a meglévő tárolási kapacitás hatékonyabb kihasználása érdekében a gabona- és rizságazat egyes termékei esetében engedélyezni kell több tétel egy silóban vagy raktárban való tárolását, amennyiben a tételek a visszatérítési nomenklatúra ugyanazon alszáma alá tartoznak;

mivel abból a célból, hogy az intervenciós gabonafélék egyértelműen azonosíthatóak legyenek, a szabadpiaci közösségi gabonafélékkel való közös tárolásuk nem engedélyezhető;

mivel az e rendeletben foglalt intézkedések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

A 2727/75/EGK rendelet 1. cikkének a), b) és c) pontjában felsorolt termékeket, a 1102 és 1107 KN-kód alá tartozó termékeket, valamint a 1418/76/EGK rendelet 1. cikkének a) pontjában felsorolt termékeket, amelyeket az 565/80/EGK tanácsi rendelet [6] alapján a visszatérítés előzetes kifizetésének céljából a vámraktározási, illetve vámszabadterületi eljárás során ömlesztve tárolják, a 3665/87/EGK rendelet 28. cikke (4) bekezdésében felsorolt műveleteken kívül ugyanazon a tárolási helyen össze lehet keverni a visszatérítési nomenklatúra azonos alszáma alá tartozó, ugyanolyan technikai jellemzőkkel rendelkező más termékekkel, amelyek szintén megfelelnek az export-visszatérítés nyújtására vonatkozó követelményeknek, és szintén a 3665/87/EGK rendelet vagy az 565/80/EGK rendelet eljárása alá tartoznak.

Az intervenciós termékeket azonban csak az egyéb intervenciós termékekkel együtt lehet tárolni.

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Rendelkezéseit 1992. július 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. június 30-án.

a Bizottság részéről

Ray Mac Sharry

a Bizottság tagja

[1] HL L 73., 1992.3.19., 7. o.

[2] HL L 281., 1975.11.1., 1. o.

[3] HL L 166., 1976.6.25., 1. o.

[4] HL L 225., 1988.8.15., 1. o.

[5] HL L 351., 1987.12.14., 1. o.

[6] HL L 62., 1980.3.7., 5. o.

--------------------------------------------------
HELYESBÍTÉS
a 3002/92/EGK rendelet módosításáról az intervencióból származó termék ek kivitele céljából
nyújtott biztosíték felszabadítására való különös tekintettel szóló 19 38/93/EGK bizottsági
rendelethez
(Az Európai Közösségek Hivatalos Lapja L 176., 1993.7.20., 12. o.; magyar nyelvű különkiadás 2. fejezet,
05. kötet, 102. o.)
1. a címben
a következő szövegrész: „… a 3002/92/EGK rendelet módosításáról az intervencióból
származó termékek kivitele céljából nyújtott biztosítékfelszabadítására való különös tekintettel”
helyesen: „… a 3002/92/EGK rendeletnek különösen az intervencióbólszármazó termékek kivitele céljából nyújtott biztosítékfelszabadítása tekintetében történő módosításáról”;
2 az első preambulumbekezdésben
a következő szövegrész: „… és/vagy rendeltetési helyének …”
helyesen: „… és/vagy rendeltetésének …”;
3. az 1. cikk 3. pontjában „a 15. cikk (1) bekezdésének második francia beke zdésében”
a következő szövegrész: „… a valódi rendeltetési hellyel kapcsolatban,”
helyesen: „… a valódi rendeltetést illetően,”;
4. az 1. cikk 3. pontjában „a 15. cikk (1) bekezdésének harmadik albekezdés ében”
a következő szövegrész: „… a termékek valódi rendeltetési helyével kapcsolatban, …”
helyesen: „… a termékek valódi rendeltetését illetően, …”;
5. az 1. cikk 3. pontjában „a 15. cikk (2) bekezdésének b) pontjában”
a következő szövegrész: „… a kötelező rendeltetési helyre érvényes …”
helyesen: „… a kötelező rendeltetésre érvényes …”.132 HU Az Európai Unió Hivatalos Lapja 02/16. kötet
A Bizottság 717/93/EGK rendelete

(1993. március 26.)

a komló tagsággal nem rendelkező országokból történő behozataláról szóló 3076/78/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3124/92/EGK rendelettel [1] módosított, a komló piacának közös szervezéséről szóló, 1971. június 26-i 1696/71/EGK tanácsi rendeletre [2] és különösen annak 5. cikke (3) bekezdésére,

mivel a legutóbb a 2940/92/EGK rendelettel [3] módosított, a komló tagsággal nem rendelkező országokból történő behozataláról szóló, 1978. december 21-i 3076/78/EGK bizottsági rendelet [4] 1. cikke (2) bekezdésének megfelelően a tagsággal nem rendelkező országokból behozott komlóhoz egyenértékűségi tanúsítványt kell csatolni; mivel ellenőrző tanúsítvány formájában átmeneti eltérést engedélyeztek bizonyos országoknak, amelyek nem szerepelnek a legutóbb a 2238/91/EGK rendelettel [5] módosított, a tagsággal nem rendelkező országokból behozott komlót kísérő tanúsítványoknak a közösségi igazolásokkal való egyenértékűségéről szóló, 1978. december 21-i 3077/78/EGK bizottsági rendelet [6] mellékletében található felsorolásban; mivel ezek az ellenőrző tanúsítványok csak igen kevés tájékoztatást nyújtanak a termék jellemzőiről, és semmilyen tájékoztatást nem adnak annak eredetéről és betakarítási évéről; mivel ezért elő kell írni, hogy az ellenőrző tanúsítvánnyal behozott komlóra és az ilyen tanúsítvánnyal behozott komlóból készült komlótermékekre a minősítési eljárás ne vonatkozzon;

mivel az e rendeletben előírt intézkedések összhangban vannak a Komlópiaci Irányítóbizottság véleményével,

ELFOGADTA EZT A RENDELETET:

1. cikk

A 3076/78/EGK rendelet 4. cikke (1) bekezdése a következő albekezdéssel egészül ki:

"Ellenőrző tanúsítvánnyal behozott komlóra és az ilyen tanúsítvánnyal behozott komlóból készült komlótermékekre a minősítési eljárás nem vonatkozhat."

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. március 26-án.

a Bizottság részéről

René Steichen

a Bizottság tagja

[1] HL L 313., 1992.10.30., 1. o.

[2] HL L 175., 1971.8.4., 1. o.

[3] HL L 294., 1992.10.10., 8. o.

[4] HL L 367., 1978.12.28., 17. o.

[5] HL L 204., 1991.7.27., 13. o.

[6] HL L 367., 1978.12.28., 28. o.

--------------------------------------------------
A Tanács 1764/93/EGK rendelete

(1993. június 30.)

az egyes közép- és kelet-európai országoknak nyújtandó gazdasági támogatásról szóló 3906/89/EGK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 235. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel a 3906/89/EGK rendelet [3] tartalmazza azon gazdasági és humanitárius természetű támogatásokról szóló rendelkezéseket, amelyek célja a gazdasági és társadalmi reformok segítése egyes közép- és kelet-európai országokban;

mivel a szóban forgó rendelet melléklete felsorolja azon országokat, amelyek ilyen támogatásban részesülhetnek;

mivel Csehszlovákia 1993. január 1-jén felbomlott, és egyidejűleg két új szuverén köztársaság, a Cseh Köztársaság és a Szlovák Köztársaság jött létre;

mivel a 3906/89/EGK rendelet mellékletét módosítani kell annak érdekében, hogy a szóban forgó rendelet támogatási intézkedéseinek folytonossága biztosítva legyen a jogutód köztársaságok tekintetében is;

ELFOGADTA EZT A RENDELETET:

1. cikk

A 3906/89/EGK rendelet melléklete a következőképpen módosul:

1. a következő országokkal egészül ki: Cseh Köztársaság és Szlovák Köztársaság;

2. a Csehszlovákiára vonatkozó utalást el kell hagyni.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 1993. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1993. június 30-án.

a Tanács részéről

az elnök

S. Bergstein

[1] HL C 110., 1993.4.20., 16. o.

[2] HL C 176., 1993.6.28.

[3] HL L 375., 1989.12.23., 11. o. A legutóbb a 2334/92/EGK rendelettel (HL L 227., 1992.8.11., 1. o.) módosított rendelet.

--------------------------------------------------
A Bizottság 826/93/EGK rendelete

(1993. április 6.)

az olívaolaj és az olívamaradék-olaj jellemzőiről és az ezekre vonatkozó elemzési módszerekről szóló 2568/91/EGK rendelet módosításáról szóló 183/93/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 2046/92/EGK rendelettel [1] módosított, az olajok és zsírok piaca közös szervezésének létrehozásáról szóló, 1966. szeptember 22-i 136/66/EGK tanácsi rendeletre [2] és különösen annak 35a. cikkére,

mivel a 183/93/EGK bizottsági rendelet [3] a viasztartalom meghatározására szolgáló módszer bevezetésével módosítja a 2568/91/EGK bizottsági rendelet [4] IV. mellékletét; mivel a 183/93/EGK rendelet 2. cikke értelmében a szóban forgó módszert 1993. július 1-jétől kellett alkalmazni; mivel azonban a viasztartalom meghatározására szolgáló módszer alkalmazásához szükséges eszközök már korábban rendelkezésre állnak majd; mivel ennélfogva a módszer alkalmazásának időpontját előrébb kell hozni;

mivel ezért a 183/93/EGK rendeletet módosítani kell;

mivel az e rendeletben előírt intézkedések összhangban vannak az Olaj- és Zsírpiaci Irányítóbizottság véleményével,

ELFOGADTA EZT A RENDELETET:

1. cikk

A 183/93/EGK rendelet 2. cikkének (2) bekezdésében feltüntetett 1993. július 1. dátum helyébe 1993. május 1. lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. április 6-án.

a Bizottság részéről

René Steichen

a Bizottság tagja

[1] HL L 215., 1992.7.30., 1. o.

[2] HL 172., 1966.9.30., 3025/66. o.

[3] HL L 22., 1993.1.30., 58. o.

[4] HL L 248., 1991.9.5., 1. o.

--------------------------------------------------
A Bizottság 2090/93/EGK rendelete

(1993. július 27.)

a kifejlett szarvasmarhák piaci árának a hasított testek közösségi osztályozási rendszerén alapuló megállapítása tekintetében az 1208/81/EGK rendelet alkalmazására vonatkozó részletes szabályok megállapításáról szóló 563/82/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 125/93/EGK [1] rendelettel módosított, a marha- és borjúhús piacának közös szervezéséről szóló, 1968. június 27-i 805/68/EGK tanácsi rendeletre [2],

tekintettel a legutóbb az 1026/91/EGK rendelettel [3] módosított, a hasított kifejlett marhák közösségi osztályozási rendszerének meghatározásáról szóló, 1981. április 28-i 1208/81/EGK tanácsi rendeletre [4] és különösen annak 2. cikke (2) bekezdésére,

mivel a legutóbb a 3402/85/EGK rendelettel [5] módosított 563/82/EGK bizottsági rendelet [6] rögzíti azokat a korrekciós tényezőket, amelyeket alkalmazni kell a referencia-előkészítéstől eltérő módon előkészített hasított testek súlyára; mivel bizonyos faggyússági mértékek esetén a külső faggyúréteg eltávolításával kapcsolatos korrekciós tényezőket ki kell igazítani, hogy a gyakorlatnak jobban megfeleljenek; mivel az ilyen korrekciós tényezők kiszámításának módszereit annak függvényében kell meghatározni, hogy azok minden tagállamban azonosak vagy pedig vágóhidanként eltérőek;

mivel az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

Az 563/92/EGK rendelet a következőképpen módosul:

1. Az 1. cikk a következő bekezdéssel egészül ki:

"(4) Ha az előző bekezdésben hivatkozott kiigazítások valamely tagállam egész területén megegyeznek, azokat nemzeti alapon kell kiszámítani; ha az ilyen kiigazítások vágóhidanként különböznek, kiszámításuk egyedileg történik."

2. A mellékletben a 3-as és 4-es faggyússági osztályban a külső faggyú eltávolítására meghatározott korrekciós tényezőket +2, illetve +3 százalék növekedéssel kell helyettesíteni.

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

1993. szeptember 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. július 27-én.

a Bizottság részéről

René Steichen

a Bizottság tagja

[1] HL L 18., 1993.1.27., 1. o.

[2] HL L 148., 1968.6.28., 24. o.

[3] HL L 106., 1991.4.26., 2. o.

[4] HL L 123., 1981.5.7., 3. o.

[5] HL L 322., 1985.12.3., 14. o.

[6] HL L 67., 1982.3.11., 23. o.

--------------------------------------------------
A Bizottság 501/94/EURATOM rendelete

(1994. március 2.)

a Nemzetközi Tudományos és Technológiai Központ létrehozásáról szóló megállapodás ideiglenes alkalmazásáról szóló jegyzőkönyvnek az Európai Atomenergia-közösség által történő elfogadásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Atomenergia-közösséget létrehozó szerződésre, és különösen annak 101. cikke (2) bekezdésére,

mivel a Nemzetközi Tudományos és Technológiai Központ létrehozásáról szóló megállapodás ideiglenes alkalmazásáról szóló jegyzőkönyvet 1993. december 27-én aláírták; mivel a Tanács az 1994. február 21-i határozottal jóváhagyta az említett jegyzőkönyvet abból a célból, hogy azt a Bizottság az Európai Atomenergia-közösség nevében elfogadja.

mivel a jegyzőkönyvet az Európai Atomenergia-közösség nevében el kell fogadni,

ELFOGADTA EZT A RENDELETET:

1. cikk

A Nemzetközi Tudományos és Technológiai Központ létrehozásáról szóló megállapodás ideiglenes alkalmazásáról szóló jegyzőkönyvet az Európai Atomenergia-közösség nevében a Bizottság jóváhagyja.

A jegyzőkönyv szövegét csatolták e rendelethez [1].

2. cikk

A jegyzőkönyv I. cikkében előírt értesítést az Európai Atomenergia-közösség nevében a Bizottság elnöke küldi meg.

3. cikk

A 3956/92/Euratom bizottsági rendelet [2] 3. és 4. cikkét kell alkalmazni.

4. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1994. március 2-án.

a Bizottság részéről

az elnök

Jacques Delors

[1] HL L 64., 1994.3.8., 2. o.

[2] HL L 409., 1992.12.31., 10. o.

--------------------------------------------------